
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 157
din 28 august 2014
privind aprobarea organizării unui eveniment cultural  - concert de muzică de cameră - în  

parteneriat cu Fundaţia Cultural - Ştiinţifică Gaudeamus

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr.16.698/III/04.08.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând Hotărârea Consiliului Local Sighişoara nr. 12 din 30.01.2014 privind aprobarea organizării unor evenimente culturale, în parteneriat, cu Fundaţia Cultural - Ştiinţifică Gaudeamus;

           Având în vedere adresa nr. GA/71/15.07.2014 a Fundaţiei Cultural - Ştiinţifice Gaudeamus, înregistrată la Municipiul Sighişoara cu numărul 15.606/16.07.2014, prin care se solicită organizarea, în parteneriat, cu Municipiul Sighişoara, a unui eveniment cultural - concert de muzică de cameră -  precum şi participarea cu sprijin logistic, constând în punerea la dispozitie, cu titlu gratuit, a Sălii Festive a Primăriei, pe perioada desfăşurării evenimentului cultural organizat de Fundaţia Cultural - Ştiinţifică Gaudeamus, în parteneriat, cu Municipiul Sighişoara, în data de 11 noiembrie 2014; 

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;


Având în vedere prevederile art. 874 - 875 din Legea nr. 287/2009 privind Codul Civil, republicat, cu modificările şi completările ulterioare, cu referire la dreptul de folosinţă cu titlu gratuit;

Văzând Raportul de specialitate nr. 16.699/III/04.08.2014 al Serviciului Relaţii Publice, prin care se propune şi se justifică oportunitatea organizării evenimentului cultural - concert de muzică de cameră – în data de 11 noiembrie 2014, în parteneriat, încheiat între Municipiul Sighişoara şi Fundaţia Cultural - Ştiinţifică Gaudeamus, îndeplinându-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit.”c” şi “d”, (6) lit.”a” pct. 4 şi 7, (9), art. 45 (3), art.115 (1) lit.”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă organizarea evenimentului cultural – concert de muzică de cameră - în data de 11 noiembrie 2014, de către Fundaţia Cultural - Ştiinţifică Gaudeamus, în parteneriat, încheiat cu Municipiul Sighişoara.
Art. 2. Se aprobă, punerea la dispoziţie, cu titlu gratuit, a Sălii Festive a Primăriei către Fundaţia Cultural - Ştiinţifică Gaudeamus, pe perioada desfăşurării evenimentului cultural - concert de muzică de cameră - respectiv în data de 11 noiembrie 2014.
Art. 3. Se aprobă încheierea Acordului de parteneriat, între Municipiul Sighişoara şi Fundaţia Cultural - Ştiinţifică Gaudeamus, conform Anexei, care face parte integrantă din prezenta hotărâre.

Art. 4. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Fundaţia Cultural-Ştiinţifică Gaudeamus, prevăzut de art. 3 din prezenta hotărâre.
            Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Biroul Logistic şi aprovizionare tehnico-materială şi Fundaţia Cultural - Ştiinţifică Gaudeamus.
           Art.6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Biroul Logistic şi aprovizionare tehnico-materială;

  1 ex. Fundaţia Cultural - Ştiinţifică Gaudeamus.

  9 ex. 
A.F./G.V.
